Rosaceae
Suku mawar-mawaran utawa Rosaceae iku siji kulawarga tetuwuhan kang gedhé, dumadi saka 3.000—4.000 spésies sajeroning 100—120 marga. Mawar kalebu sajeroning suku iki, semono uga apel, pir, arbei, prem, persik, cèri, lokat, lan sapanunggalané. Godhong ing suku iki tansah kasusun sesilangan lan racaké nganggo godhong penumpu, kaya déné kuncup ing pangkal godhong. Kembangé tansah duwé kelamin gandha, lan risi akèh benang sari sarta putik. Sethithk banget anggota suku iki kang mawa racun. Nanging grumbul mawar kang ngembang bisa mbebayani, amarga ing wit-é ana eri-eri landhep kang dadi pelindhungé.

Marga/genera 

Pirsani Pratélan marga anggota Rosaceae.

Suku iki bisa dipérang dadi patang anaksuku, loro tribus, lan saklompok marga kang ora bisa dilebokaké menyang golongan-golongan sadurungé:
 Anaksuku Rosoideae: Lumrahé awoh cilik lan kerep pérangan kang mawa daging yakuwi hypantium (tangkai pendukung godhong woh). Lima nganti enenm tribus lan 20-an genera. Conto: stroberi, mawar, blackberry. 
 Anaksuku Spiraeoideae: Lumrahé awoh ora mawa daging kanthi lima kapsula. Conto: Spiraea, Sorbaria lan kerabaté.
 Anaksuku Maloideae (utawa Pomoideae): Nyakup golongan kanthi woh tipe apel (pomus), kanthi lima kapsula kabungkus endokarpium. Conto: apel, pir, quince, lan lokuat. 
 Anaksuku Amygdaloideae (utawa Prunoideae): Lumrahé awoh drupa. Dumadi saka patang genera: Maddenia, Oemleria, Prinsepia lan Prunus. Conto: prem, persik, amandel, ceri, lan aprikot.
 Tribus Dryadeae: Woh kothak (achenium) kanthi putik mawa ambut. Anggotané limang genera: Dryas, Cercocarpus, Chamaebatia, Cowania, lan Purshia. Akèh jinisé kang simbiosis karo bakteri bintil oyot pengikat nitrogen Frankia.
 Tribus Neillieae: Neillia (kalebu Stephanandra) lan Physocarpus.

Sawetara genera, kaya Kerria, ora bisa dilebokaké sajeroning salah siji golongan ing dhuwur.

Rosaceae
Tetuwuhan